Paġna fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali. f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32017M8270. Il-EUR-Lex hu l-aċċess fuq l-internet għal-liġi Ewropea. fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32016M7917. Il-EUR-Lex hu l-aċċess fuq l-internet għal-liġi Ewropea. fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32015M7680. Il-EUR-Lex hu l-aċċess fuq l-internet għal-liġi Ewropea. L-Awtorità għandha l-kompitu li tippubblika komunikazzjoni xierqa li tindika t-titoli adottati mill-Iżlanda, mil-Liechtenstein u min-Norveġja għal provi ta' kwalifiki formali u, fejn xieraq, il-korp li joħroġ il-provi ta' kwalifiki formali, iċ-ċertifikat li jiġi magħhom u t-titolu professjonali korrispondenti msemmi fl-Anness V tal-Att, il-punti 5.1.1, 5.1.4, 5.2.2, 5.3.2, 5.3.3, 5.4.2, 5.5.2, 5.6.2 u 5.7.1 rispettivament. Peress li n-Norveġja nnotifikat bidliet fit-titli elenkati, l-Awtorità qed tippubblika din il-komunikazzjoni skont l-Artikolu 21(7) tal-Att. In-Norveġja nnotifikat il-bidliet li ġejjin ta' infermiera responsabbli għall-kura ġenerali diġà elenkata (il-punt 5.2.2 tal-Anness V għad-Direttiva 2005/36/KE): Il-produtturi tal-Unjoni jistgħu jressqu talba bil-miktub għal rieżami. Din it-talba trid tinkludi biżżejjed evidenza li turi li l-iskadenza tal-miżuri aktarx li twassal għal kontinwazzjoni jew rikorrenza ta' dumping u ħsara. Jekk il-Kummissjoni tiddeċiedi li tagħmel rieżami tal-miżuri kkonċernati, l-importaturi, l-esportaturi, ir-rappreżentanti tal-pajjiż esportatur u l-produtturi tal-Unjoni jingħataw l-opportunità li jelaboraw, jirribattu jew jikkummentaw dwar il-kwistjonijiet imsemmija fit-talba għal rieżami. Dan l-avviż huwa ppubblikat f'konformità mal-Artikolu 11(2) tar-Regolament (UE) 2016/1036. L-azjenda Maremosso srl, li hija l-unika li tipproduċi l-"Acciughe sotto sale del Mar Ligure" IGP, hija intitolata li tressaq applikazzjoni għal emenda skont l-Artikolu 13(1) tad-Digriet Nru 12511 tal-14 ta' Ottubru 2013 tal-Ministeru tal-Politika tal-Agrikoltura, tal-Ikel u tal-Forestrija. Isem il-prodott Deskrizzjoni tal-prodott Żona ġeografika Prova tal-oriġini Metodu ta' produzzjoni Oħrajn [Referenza ġuridika aġġornata] Emenda għall-ispeċifikazzjoni tal-prodott ta' DOP jew IĠP rreġistrata li ma għandhiex tikkwalifika bħala minuri skont it-tielet subparagrafu tal-Artikolu 53(2) tar-Regolament (UE) Nru 1151/2012. Emenda għall-ispeċifikazzjoni tal-prodott ta' DOP jew IĠP rreġistrata li minħabba fiha ma ġie rreġistrat l-ebda dokument uniku (jew dokument ekwivalenti) u li ma għandhiex tikkwalifika bħala minuri skont it-tielet subparagrafu tal-Artikolu 53(2) tar-Regolament (UE) Nru 1151/2012. "Daqs: tul ta' bejn 12-il u 20 cm." Tiġi allinjata mas-sentenza li ġejja tal-Artikolu 2 tal-ispeċifikazzjoni tal-prodott: "Id-daqs massimu huwa ta' tul ta' 20 cm." Din l-emenda telimina n-nuqqas ta' konsistenza bejn l-ispeċifikazzjoni tal-prodott u l-iskeda tas-sommarju. It-tul minimu u massimu tal-inċova huwa dak ta' meta tinqabad u mhux meta tiġi pproċessata. Id-daqs minimu tal-ħut maqbud għadu ta' 12-il cm kif previst fl-Artikolu 5 tal-ispeċifikazzjoni kurrenti. Artikolu 3 tal-ispeċifikazzjoni tal-prodott – Punt 4.3 tal-iskeda tas-sommarju Hija emendata kif ġej: It-terminu "kkondizzjonati" għandu jinbidel u jsir "ppakkjati" skont l-emenda li tinsab fil-punt li jmiss dwar il-prova tal-oriġini. Artikolu 4 tal-ispeċifikazzjoni tal-prodott "B'dan il-mod, u permezz ta' reġistrazzjoni f'listi apposta, miżmuma mill-korp ta' kontroll, tas-sajjieda, tal-proċessuri u tal-kondizzjonaturi, kif ukoll permezz tan-notifika immedjata tal-kwantitajiet mistada u kkondizzjonati lill-korp ta' kontroll, it-traċċabilità tal-prodott hija garantita." Hija emendata kif ġej: "B'dan il-mod, u permezz ta' reġistrazzjoni f'listi apposta, miżmuma mill-korpi ta' kontroll, tas-sajjieda, tal-proċessuri u ta' dawk li jippakkjaw, u ż-żamma ta' reġistri tal-produzzjoni u tal-ippakkjar, kif ukoll permezz tan-notifika immedjata tal-kwantitajiet mistada, ipproċessati u ppakkjati lill-korp ta' kontroll, it-traċċabilità tal-prodott hija garantita." It-terminu "kondizzjonaturi" għandu jinbidel u minfloku jintuża "dawk li jippakkjaw" li huwa aktar korrett. Permezz ta' dan se jkun aktar possibbli li jiġi identifikat kull operatur fil-katina tal-produzzjoni b'aktar preċiżjoni u jiġi ffaċilitat il-kontroll. Artikolu 5 tal-ispeċifikazzjoni tal-prodott "Wara li tinqabad, l-inċova għandha titqiegħed fil-kaxex tal-injam tradizzjonali (b'daqs ta' 50 × 33 × 10 cm), li jesgħu madwar 10 kg tal-prodott." "L-inċova għandha titnaddaf bl-idejn u titneħħilha rasha." Hija emendata kif ġej: "L-inċova għandha titnaddaf bl-idejn u jitneħħulha rasha u msarinha." Il-paragrafu: "B'hekk l-inċova mnaddfa għandha titqiegħed f'saffi fuq xulxin, f'forma ta' mrewħa, fi btieti tal-injam tas-siġra tal-qastan xierqa għall-użu mal-ikel. L-inċova tista' tiġi staġjonata fi btieti tal-injam tas-siġra tal-qastan jew f'imħafi tat-terrakotta u għall-perjodu kollu ta' staġjonatura meħtieġ kif imsemmi fil-punt c) ta' dan l-Artikolu dwar il-metodu ta' staġjonatura." Huwa emendat kif ġej: "B'hekk l-inċova mnaddfa għandha tiġi mmellħa billi titqiegħed f'saffi fuq xulxin, f'forma ta' mrewħa, f'kontenituri xierqa għall-użu mal-ikel. Għal dan l-iskop jistgħu jintużaw kontenituri tal-injam tas-siġra tal-qastan, tat-terracotta, tal-plastik jew tal-azzar, li jkunu xierqa għall-użu mal-ikel." Ir-referenza għall-perjodu ta' staġjonatura ġiet imħassra minħabba li din hi koperta mill-punt c) dwar il-metodu ta' staġjonatura tal-Artikolu 5 tal-ispeċifikazzjoni tal-prodott. "Il-pressjoni fuq l-inċova mill-piżijiet mqiegħda fuq il-btieti għandha tippermetti li jiġu ffurmati l-likwidi ta' estrazzjoni." Hija emendata kif ġej: "Il-pressjoni fuq l-inċova mill-piżijiet mqiegħda fuq il-kontenituri għandha tippermetti li jiġu ffurmati l-likwidi ta' estrazzjoni." Il-paragrafu: "It-temperatura fil-kamra tal-istaġjonatura tista' tvarja skont it-tip ta' salmura użat, jiġifieri bejn 20 u 28 °C meta jintużaw salmuri qawwija u bejn 6 u 20 °C meta jintużaw salmuri medji. Ladarba l-istaġjonatura tintlaħaq, l-inċova mmellħa għandha tiġi trasferita mill-btieti għal kontenituri ċilindriċi apposta tal-ħġieġ imsejħa 'arbanelle'." Huwa emendat kif ġej: "It-temperatura fil-kamra tal-istaġjonatura tista' tvarja skont it-tip ta' salmura użat, jiġifieri bejn 20 u 28 °C meta jintużaw salmuri qawwija u bejn 16 u 20 °C meta jintużaw salmuri medji. Ladarba l-istaġjonatura tintlaħaq, l-inċova mmellħa għandha tiġi trasferita mill-kontenituri għal kontenituri ċilindriċi apposta tal-ħġieġ imsejħa 'arbanelle'." L-ewwel sentenza tal-paragrafu ġiet emendata sabiex jiġi kkoreġut żball klerikali dwar it-temperatura minima għas-salmuri medji, li għandha tkun ta' 16-il °C u mhux ta' 6 °C, li hija temperatura baxxa wisq għall-istaġjonatura xierqa. L-emenda tat-tieni sentenza tirrifletti l-emenda msemmija fil-punt 6. "Fl-'arbanelle', fuq l-aħħar saff inċova, għandu jitqiegħed ċirku żgħir tal-lavanja, tal-ħġieġ jew tal-plastik għall-użu mal-ikel bl-għan li jippressal-inċova." Hija emendata kif ġej: "Fl-'arbanelle', fuq l-aħħar saff inċova, għandu jitqiegħed ċirku żgħir ta' materjal xieraq għall-użu mal-ikel bl-għan li jippressal-inċova biex din tinżamm taħt il-livell tas-salmura." Is-sentenza li ġejja ġiet miżjuda: "L-inċova ppakkjata għandu jkollha tul minimu ta' 10 cm." "Il-pakkett għandu jiġi ssiġillat biex il-likwidu ma joħroġx jew biex tiġi evitata l-kontaminazzjoni esterna." Hija emendata kif ġej: "Il-pakkett għandu jiġi ssiġillat biex il-likwidu ma joħroġx jew biex tiġi evitata l-kontaminazzjoni esterna u ma jkunx hemm evaporazzjoni." Iż-żieda ta' "u ma jkunx hemm evaporazzjoni" ittejjeb il-preċiżjoni tal-ispeċifikazzjoni tal-prodott. Artikolu 8 tal-ispeċifikazzjoni tal-prodott "L-inċova għandha titqiegħed fis-suq f'kontenituri tal-ħġieġ apposta msejħa 'arbanelle', b'tikketta mwaħħla bil-kliem 'Acciughe sotto sale del Mar Ligure' I.G.P., b'daqs tat-tipa li jkun id-doppju meta mqabbel ma' tipa oħra fuqha. Hija emendata kif ġej: "L-inċova għandha titqiegħed fis-suq f'kontenituri tal-ħġieġ apposta msejħa 'arbanelle', b'tikketta mwaħħla bil-kliem 'Acciughe sotto sale del Mar Ligure' I.G.P. jew 'Indicazione Geografica Protetta', b'daqs tat-tipa li jkun id-doppju fid-daqs meta mqabbel ma' tipa oħra fuqha." "It-tikketta għandha tindika l-kompożizzjoni tas-salmura u tal-ingredjenti kollha użati, jiġifieri: Inċova tal-Baħar tal-Liguria, ilma u melħ." Hija emendata kif ġej: "It-tikketta għandha tindika l-ingredjenti kollha użati, jiġifieri: Inċova tal-Baħar tal-Liguria, melħ, salmura (ilma u melħ)." "Id-data tal-ippakkjar u d-data tal-iskadenza għandhom jiġu indikati wkoll; din id-data ma għandhiex taqbeż l-24 xahar wara d-data tal-ippakkjar." Hija emendata kif ġej: "Id-data tal-ippakkjar u d-data tad-durabilità minima (l-aħjar li l-prodott jittiekel qabel it-tali data) għandhom jiġu indikati wkoll; din id-data ma għandhiex taqbeż l-24 xahar wara d-data tal-ippakkjar." L-ispeċifikazzjoni tal-prodott hija konformi mal-leġiżlazzjoni ġenerali dwar it-tikkettar tal-ikel. "Din id-data ma għandhiex taqbeż it-12-il xahar wara d-data tal-ippakkjar." Tiġi allinjata mas-sentenza li ġejja tal-Artikolu 8 tal-ispeċifikazzjoni tal-prodott: "Din id-data ma għandhiex taqbeż l-24 xahar wara d-data tal-ippakkjar." Artikolu 7 tal-ispeċifikazzjoni tal-prodott Ir-referenzi għar-Regolament (KE) Nru 510/2006 ġew sostitwiti bir-Regolament (UE) Nru 1151/2012. Żdiedu l-isem u l-indirizz tal-korp ta' kontroll. Klassi 1.7. Ħut, molluski, krustaċji u prodotti magħmulin mill-ħut L-indikazzjoni Ġeografika Protetta (IĠP) "Acciughe sotto sale del Mar Ligure", hija riżervata għall-prodott miksub mis-sajd, mill-ipproċessar u mill-ippreservar suċċessiv tal-inċova fil-melħ. Id-daqs massimu huwa ta' tul ta' 20 cm. Il-prodott definit bħala staġjonat, jiġifieri lest biex jitqiegħed fis-suq, għandu jkollu dawn il-karatteristiċi li ġejjin: dehra minn barra: l-inċova trid tkun sħiħa; il-ġilda, fina ħafna, trid tkun parzjalment viżibbli. konsistenza: il-fletti tal-ħut jridu jkunu rotob u marbuta max-xewka ewlenija tal-ħuta. kulur: ivarja minn roża għal kannella skur, skont il-parti tal-ħuta. togħma: xotta u qawwija. Il-laħam tal-ħut ikun tari u ftit li xejn żejtni fil-palat. L-inċova trid tiġi ppakkjata fiż-żona ġeografika ddefinita fil-punt 4 bl-użu ta' kontenituri tal-ħġieġ apposta magħrufa bħala "arbanelle". Il-kontenituri għandhom ikunu kbar biżżejjed biex jippermettu li l-inċova tiġi ppakkjata mingħajr ma ssir ħsara lill-prodott. Il-prodott jista' jiġi ppakkjat f'daqsijiet differenti, iżda fl-"arbanelle" ċilindriċi tal-ħġieġ trasparenti jrid ikun hemm piż nett kumplessiv ta' inċova mmellħa ta' bejn 200 u 3 000 g. L-inċova trid titqiegħed f'saffi fuq xulxin filwaqt li bejniethom jinfirex saff irqiq ta' melħ tal-baħar komuni ta' daqs medju. Bl-għan li tiġi evitata l-ossidazzjoni tal-prodott, l-aħħar saff inċova jrid jinkesa kompletament bis-salmura ppreparata apposta għall-ippakkjar tal-prodott. It-tikketta tal-kontenituri tal-ħġieġ imsejħa "arbanelle" irid ikollha l-kliem "Acciughe sotto sale del Mar Ligure" IGP. jew "Indicazione Geografica Protetta", b'daqs tat-tipa li tkun id-doppju meta mqabbel ma' tipa oħra fuqha. Fuq l-istess tikketta jridu jidhru l-isem u l-indirizz tal-produttur u ta' min jippakkja l-prodott kif ukoll l-isem tal-azjenda, apparti l-piż nett tal-prodott mingħajr ilma. Il-kliem "Indicazione Geografica Protetta" jista' jerġa' jinkiteb f'kull post ieħor tal-kontenitur jew tat-tikketta, anki bħala akronimu "IGP". It-tikketta għandha tindika l-ingredjenti kollha użati, jiġifieri: Inċova tal-Baħar tal-Liguria, melħ, salmura (ilma u melħ). Id-data tal-ippakkjar u d-data tal-iskadenza jridu jiġu indikati wkoll; din tal-aħħar ma tridx taqbeż l-24 xahar wara d-data tal-ippakkjar. Fuq it-tikketti jrid ikun hemm il-logo grafiku, li juri l-inċova stilizzata. L-"Acciughe sotto sale del Mar Ligure" jinstadu u jiġu pproċessati fl-ilmijiet tal-kosta tal-Liguria u fit-territorju tal-muniċipalitajiet fir-reġjun tal-Liguria mal-kosta tal-Baħar Tirren immarkata mil-linja diviżorja tal-ilmijiet. B'mod partikolari, iż-żona tas-sajd indikata tinsab quddiem il-kosta tal-Liguria, f'distanza mill-kosta skont il-fond tas-sajd (f'fond ta' bejn 50 u 300 m) b'distanza massima mill-kosta ta' 20 km. It-teknika tas-sajd użata hija dik tradizzjonali tal-lampara bix-xbieki li jduru. Iż-żona tas-sajd trid tiġi mmarkata minħabba li l-"Acciughe sotto sale del Mar Ligure" iridu jiġu pproċessati fi żmien 12-il siegħa minn meta jinqabdu. L-element fundamentali li fuqu tissejjes it-talba għar-rikonoxximent tal-IĠP tal-"Acciughe sotto sale del Mar Ligure" hija r-reputazzjoni ta' isem il-prodott. Ir-reputazzjoni tal-"Acciughe sotto sale del Mar Ligure" ilha li ġiet rikonoxxuta, u mhux biss fis-suq nazzjonali. Diġà fis-seklu sittax fil-Liguria, is-sajd u l-kummerċ tal-inċova bħala prodott frisk kif ukoll bħala prodott ippreservat fil-melħ kienu rregolati fl-istatuti varji tal-ibliet marittimi prinċipali tal-kosta tar-reġjun. Fil-fatt, ir-rabta mal-inċova, u mal-attivitajiet ekonomiċi relatati, kienet ta' importanza tant kbira li kellhom jiġu adottati regoli li jirregolaw it-teknika tas-sajd, l-ipproċessar u t-tqegħid fis-suq. Dak iż-żmien, ir-Repubblika ta' Genova kienet kapaċi tikkontrolla l-provvista tal-ħut, il-prezzijiet, it-tqegħid fis-suq u r-regoli li s-sajjieda kellhom josservaw. It-tmelliħ u l-bejgħ tal-inċova fil-melħ kienu jirrappreżentaw, għal bosta familji, attivitajiet tassew artiġjanali, paragunabbli ma' dawk tal-produtturi tal-inbid minħabba r-reqqa u l-attenzjoni meħtieġa għall-kontroll tas-salmura. L-inċova kienet titqiegħed fil-melħ bejn Mejju u l-bidu ta' Awwissu; l-aħjar inċova kienet dik ta' Ġunju u Lulju. Għat-tmelliħ u l-bejgħ tal-inċova, dak li jkun kellu jikseb liċenzja speċifika. Il-konsum tal-ħut frisk kien limitat għaż-żoni ta' mal-kosta, iżda mill-prodott ippreservat, il-Liguria kienet tagħmel kummerċ kbir u li jħalli l-qligħ. B'mod partikolari, il-mogħdijiet tal-muntanji tul il-kosta tar-rivjera tal-Punent kienu jintużaw mhux biss mill-konvojs li kienu jġorru l-melħ iżda wkoll mill-"acciugai": hekk kienu jissejħu l-bejjiegħa tal-ħut ippreservat. Il-kwalità tradizzjonali tal-inċova mmellħa tal-Baħar tal-Liguria kienet, u għadha, magħrufa f'reġjuni fil-qrib u l-aktar fil-Piemonte, fejn l-inċova mmelħa saret l-ingredjent ewlieni ta' wieħed mill-platti reġjonali l-iktar magħrufa: il-"bagna cauda". Din ir-reputazzjoni tgħin lill-konsumatur biex jagħraf minnufih in-natura unika u awtentika tal-prodott ikkonċernat u hija marbuta mill-qrib mat-tradizzjoni u mal-kultura komuni tas-sengħa tal-preservazzjoni tal-ħut tal-Liguria. Fil-Liguria, il-preservazzjoni tal-inċova fil-melħ għandha valur ekonomiku għoli minħabba l-apprezzament għoli tal-konsumaturi, li jwassal għal prezzijiet tal-bejgħ ogħla minn dawk ta' prodotti simili li ġejjin minn postijiet oħra. Barra minn dawn il-kunsiderazzjonijiet ta' natura ekonomika, għandu jiġi enfasizzat il-fatt li fid-djar tas-sajjieda u ta' dawk li jgħixu fiċ-ċentri tal-ibliet iż-żgħar, id-drawwiet tal-preparazzjoni tal-inċova fil-melħ baqgħu ħajjin u jintużaw tekniki antiki li għaddew minn ġenerazzjoni għall-oħra. Għalhekk, din hija attività li għandha għeruq sodi fil-kultura tan-nies tax-xatt tal-Liguria, iżda hija daqstant ieħor preżenti fil-memorja ta' ħafna turisti internazzjonali li jżuru l-irħula qrib il-baħar tal-Liguria. Il-kundizzjonijiet ambjentali tax-xatt tal-Baħar Tirren tal-Liguria jippermettu temperaturi diefja, li huma ideali biex jiggarantixxu staġjonatura naturali tal-prodott. Il-varjazzjoni ristretta fit-temperatura tat-territorju ta' mal-kosta, ikkundizzjonata mill-azzjoni omeotermika tal-baħar, tiffavorixxi staġjonatura mill-iprem. Fil-fatt, il-ktajjen tal-muntanji tal-Alpi u tal-Appennini li jaslu eżatt sa xatt il-baħar, jikkostitwixxu barriera effikaċi għall-irjieħ kesħin mit-Tramuntana u fl-istess ħin, iż-żona ta' max-xatt tinqata' għaliha waħedha. Mhijiex kumbinazzjoni li r-rivjera tal-Liguria hija magħrufa mad-dinja kollha minħabba l-klima. (it-tieni subparagrafu tal-Artikolu 6(1) ta' dan ir-Regolament) It-test emendat tal-ispeċifikazzjoni tal-prodott huwa disponibbli fuq:
Extracted from C_146_2017.html